Saša (film)
Saša je jugoslovenski crno-beli ratni film snimljen u Požarevcu 1962. u režiji Radenka Ostojića. Film je upamćen po tome što su ga obeležili debitanti - reditelj Radenko Ostojić, scenarista Vlasta Radovanović, glumci Predrag Ćeramilac i Nikola Angelovski.

Decenijama kasnije je hrvatski filmski kritičar Damir Radić ustvrdio kako Saša predstavlja jedan od prvih partizanskih filmova koji je predstavljao otklon od službene ideologije i dotadašnjih prikaza ratnih zbivanja u tadašnjoj Jugoslaviji, pre svega zato što je jedan od glavnih motiva radnje bila osveta pojedinca iz ličnih motiva umesto borbe kolektiva za "više ciljeve".

Kratak sadržaj 

Radnja filma se odigrava za vreme Drugog svetskog rata. Nemci i njihovi saradnici terorišu okupiranu oblast, ali skoro svake noći po jedan od njih biva ubijen. Na svakom ubijenom nalazi se redni broj i potpis „Saša“.

Neprijatelj ubija skrivenog ranjenog partizanskog borca verujući da će tako eliminisati „Sašu“. Međutim, tajanstvena ubistva neprijateljskih vojnika se nastavljaju. Grupa omladinaca u želji da se priključi partizanima, dolazi na sastanak sa nepoznatim „Sašom“. U pitanju su tri dečaka, sa kojima je tajna omladinska organizacija u školi imala teškoće. Ispostavlja se da su upravo oni, bez ičijeg znanja, negovali ranjenog partizanskog borca i vršila osvetnički posao ostavljajući potpis „Saša“.

Uloge

Nagrade 
Na 9. Festivalu jugoslovenskog filma u Puli 1962. godine:
 Film - Velika Srebrna arena. Film je te godine postao apsolutni hit u bioskopima.
 Vlasta Radovanović - novčana nagrada (nije dodeljena Zlatna arena za scenario)
 Radenko Ostojić - novčana nagrada za režiju (nije dodeljena Zlatna arena za režiju)
 Predrag Ćeramilac, Ratko Miletić i Kole Angelovski za uloge u filmu

Reference

Spoljašnje veze 
 
 Filmska banka - Saša
 Večernje novosti - Beograd: Glumac se ubio skokom sa sedmog sprata

Jugoslavenski filmovi
Partizanski filmovi
Authority control 2